Neuvoston asetus (ETY) N:o 1117/88, annettu 25 päivänä huhtikuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 107 , 28/04/1988 s. 0001 - 0002

Suomenk. erityispainos Alue 3 Nide 26 s. 0144

Ruotsink. erityispainos Alue 3 Nide 26 s. 0144



NEUVOSTON ASETUS (ETY) N:o 1117/88, annettu 25 päivänä huhtikuuta 1988, hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, sekä katsoo, että asetuksessa (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 824/88(2), säädetään, että III laatuluokkaa ei voida soveltaa mainitun laatuluokan määrittävän asetuksen voimaantulopäivää seuraavan viiden vuoden jälkeen, ellei voimassaolon jatkamisesta erikseen päätetä; asetuksessa (ETY) N:o 2764/77(3), sellaisena kuin se on viimeksi muutettuna asetuksella (ETY) N:o 3975/86(4), on kuitenkin jatkettu 30 päivään huhtikuuta 1988 asti aikaa, jona mainitun laatuluokan tuotteiden kaupan pitäminen sallitaan, tarjonnan ja kysynnän välisen tasapainon aikaansaamiseksi ja laadun parantamiseksi III laatuluokan vaatimuksia vastaavien tuotteiden kaupan pitämistä on suunniteltava ainoastaan poikkeuksellisissa sato-oloissa tai kun mahdollisesti otetaan käyttöön uusia laatuvaatimuksia, ja samasta syystä olisi myös säädettävä mahdollisuudesta muuttaa yhteisössä kaupan pidettäviksi hyväksyttyjen tuotteiden laatuvaatimuksia tai kokoluokkaa markkinointivuonna, jona tarjonta ylittää kysynnän, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1035/72 seuraavasti: 1) Korvataan 4 artikla seuraavasti: "4 artikla Tuotteita, jotka vastaavat III laatuluokkaa tai tiettyjä sen vaatimuksia, hyväksytään kaupan pidettäviksi ainoastaan poikkeustilanteissa, erityisesti jos yhteisössä on puutetta tuotteista tai kun otetaan huomioon tuottajien tarve mukautua uusiin tuotteen laatuvaatimuksiin tai kun otetaan huomioon jonkin tuotteen erityispiirteet osan markkinointivuotta tai koko markkinointivuoden ajan. Näiden laatuluokkien tai niiden tiettyjen vaatimusten soveltamisesta päätetään 33 artiklassa säädettyä menettelyä noudattaen." 2) Korvataan 5 artiklan 2 kohta seuraavasti: "2. Kun tuoreina kaupan pidettäviksi tarkoitetut tuotemäärät ylittävät merkittävästi kulutuksen tarpeet, voidaan ekstra, I ja II laatuluokan tuotteiden osalta toteuttaa toimenpiteitä poiketen tilapäisesti tiettyjen laatua tai vähimmäiskokoa koskevien yhteisössä kaupan pidetyiltä tuotteilta edellytettyjen vaatimusten soveltamisesta. Näitä toimenpiteitä voidaan soveltaa tuotteisiin, joille III laatuluokka on määritelty, ainoastaan, jos tämän III laatuluokan tuotteiden kaupan pitäminen ei ole sallittua." 2 artikla Tämä asetus tulee voimaan 1 päivänä toukokuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 25 päivänä huhtikuuta 1988. Neuvoston puolesta Puheenjohtaja H.-D. GENSCHER (1) EYVL N:o L 118, 20.5.1972, s. 1 (2) EYVL N:o L 85, 30.3.1988, s. 5 (3) EYVL N:o L 320, 15.12.1977, s. 5 (4) EYVL N:o L 370, 30.12.1986, s. 10